**Zmluva o spolupráci**

uzatvorená v súlade s ust. § 51 zákona č.40/1964 Zb. – Občiansky zákonník v znení neskorších predpisov v nadväznosti na ust. § 37 odst. 2 zákona č. 131/2002 Z.z. o vysokých školách a o zmene a doplnení niektorých zákonov v znení neskorších predpisov (ďalej len Zmluva)

**Čl. I.**

**Zmluvné strany**

**Zmluvná strana 1:**

1. Názov: **Katolícka univerzita v Ružomberku**

Adresa: Hrabovská cesta 1

 034 01 Ružomberok

Zastúpená: doc. Ing. Jaroslav Demko, CSc. – rektor univerzity

IČO: 37801279

DIČ: 2021512427

IČDPH: SK2021512427

(ďalej ako Zmluvná strana 1)

**A**

**Zmluvná strana 2:**

2.Názov:

Adresa:

Zastúpená:

IČO:

DIČ:

Bankové spojenie:

IBAN:

(ďalej ako Zmluvná strana 2)

**Čl. II.**

**Predmet zmluvy**

Predmetom Zmluvy je stanovenie základných podmienok spolupráce medzi zmluvnými stranami pri realizácii stáží študentov dennej formy štúdia bakalárskeho stupňa študujúcich v programoch pripravujúcich budúcich pedagogických a odborných zamestnancov v rámci Operačného programu Ľudské zdroje s názvom projektu „Kto vie, nech učí“, kód projektu v ITMS2014+:312011AKK9, spolufinancovaný Európskym sociálnym fondom (ďalej len projekt

„Kto vie, nech učí.“) študentmi Katolíckej univerzity v Ružomberku, Pedagogickej fakulty a Filozofickej fakulty v študijnom odbore učiteľstvo a pedagogické vedy.

**Čl. III.**

**Vymedzenie základných pojmov**

1. Cvičná škola alebo cvičné školské zariadenie je podľa zákona o vysokých školách inštitúcia, s ktorou verejná vysoká škola uzatvára zmluvu o spolupráci.
2. Cvičnou školou alebo cvičným školským zariadením môže byť materská škola, základná škola, stredná škola, špeciálna škola, základná umelecká škola, školské zariadenie a špeciálne výchovné zariadenie, ktoré sú zaradené do siete škôl a školských zariadení určenej ministerstvom. Cvičnou školou môže byť aj stredná zdravotnícka škola, ak je zaradená do siete škôl určenej Ministerstvom zdravotníctva Slovenskej republiky.
3. Mentor (pedagogický zamestnanec cvičnej školy) vedie stáž študentov vysokej školy v cvičnej škole alebo cvičnom zariadení. Mentor bude facilitovať praktické oboznamovanie sa študenta s prostredím školy a v primeranej miere ho môže zapojiť do administratívnych a organizačných činností pedagogického zamestnanca.

**Čl. IV.**

**Spôsob výkonu stáže**

1. Stáž študentov Katolíckej univerzity v Ružomberku, Pedagogickej a Filozofickej fakulty v rámci projektu ITMS 2014+: 312011AKK9 „Kto vie, nech učí“ koordinuje projektový tím v zastúpení projektového manažéra, finančného manažéra a manažéra monitorovania v spolupráci s koordinátormi praxí na jednotlivých fakultách.

2. Študenti - stážisti absolvujú stáž pod vedením svojho mentora a budú mať možnosť zúčastniť sa rôznych činností v škole a školských zariadeniach. Stáž umožňuje študentom získať prehľad o rôznych didaktických možnostiach vedenia výuky, ako aj reálnom fungovaní cvičnej školy.

3. Počas stáže v rámci projektu ITMS 2014+: 312011AKK9 „Kto vie, nech učí“ študentov cvičnej školy alebo cvičného školského zariadenia usmerňuje a hodnotí mentor a  kredity za vykonanie stáže udeľuje metodik praxe.

4. Školenie študentov vykonávajúcich stáž v cvičnej škole alebo cvičnom školskom zariadení v zmysle zákona NR SR č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov § 3 ods. b. zabezpečí Katolícka univerzita v Ružomberku, Pedagogická/Filozofická fakulta.

5. Mentora, ktorý spĺňa požiadavky podľa čl. III bod. 3 Zmluvy, určuje riaditeľ cvičnej školy alebo cvičného školského zariadenia.

6. Povinnosti študenta počas stáže uskutočňovanej v rámci  projektu ITMS 2014+: 312011AKK9 „Kto vie, nech učí“ sú uvedené v metodicko-organizačných pokynoch, ktoré obdrží cvičná škola alebo cvičné školské zariadenie od metodika praxe pred začatím stáže.

7. Vykonávanie stáže študentom Pedagogickej/Filozofickej fakulty môže byť kontrolované povereným zamestnancom Pedagogickej/Filozofickej fakulty KU.

**Čl. V.**

**Čas výkonu stáže**

1. Stáž uskutočňovaná v rámci projektu ITMS 2014+: 312011AKK9 „Kto vie, nech učí“ prebieha podľa učebných plánov v jednotlivých semestroch štúdia.
2. Časový termín stáže uskutočňovanej v rámci projektu ITMS 2014+: 312011AKK9 „Kto vie, nech učí“ dojednáva a určuje po vzájomnej dohode metodik praxe s riaditeľom a mentorom cvičnej školy alebo cvičného školského zariadenia.
3. Študent absolvuje stáž v rozsahu 13 hodín za zimný semester a 13 hodín za letný semester štúdia.

**Čl. VI.**

**Finančný príspevok a platobné podmienky**

1. Príspevok za stáž sa bude realizovať podľa schváleného rozpočtu projektu ITMS2014+: 312011AKK9 „Kto vie, nech učí“.
2. Príspevok cvičnej škole alebo cvičnému školskému zariadeniu bude vyplatený formou refundácie personálnych nákladov mentora. Príspevok predstavuje maximálnu výšku celkovej ceny práce 11 € za hodinu absolvovanej stáže. Príspevok bude vyplatený na základe podkladu cvičnej školy alebo cvičného školského zariadenia.
3. Podkladom pre vyplatenie príspevku bude doručenie nasledovných dokladov v elektronickej podobe na mail akk9@ku.sk :
	* sken pracovnej zmluvy mentora s uvedením špecifikácie pracovnej náplne (pracovná zmluva + opis pracovnej činnosti),
	* pracovný výkaz (s označením príloha č. 3),
	* sumárny prehľad všetkých oprávnených zamestnancov vrátane oprávnenej časti mzdy zamestnancov a odvody zamestnávateľa (s označením príloha č.11a/11b podľa typu školy )
	* sken bankového výpisu (dokumentujúci úhradu mzdy a odvody),
	* sken výplatnej pásky.
4. Príspevok bude vyplatený po odovzdaní podpísanej Správy zo stáže a po kontrole správnosti a oprávnenosti všetkých uvedených podkladov v zmysle čl. VI. bod 3.

**Čl. VII.**

**Platnosť zmluvy**

1. Zmluva sa uzatvára na dobu určitú od ...............do **........................**

2. Zmluva zaniká uplynutím času, na ktorý bola uzatvorená.

3. Zmluva pred uplynutím času, na ktorý bola uzatvorená zaniká:

a) písomnou dohodou

b) výpoveďou ktorejkoľvek zmluvnej strany aj bez uvedenia dôvodu s výpovednou lehotou 1 mesiac a začína plynúť prvým dňom nasledujúcim po doručení výpovede.

**Čl. VIII.**

**Záverečné ustanovenie**

1. Túto zmluvu môžu zmluvné strany zmeniť len písomne, a to formou dodatku k zmluve.
2. Zmluva je vyhotovená v štyroch exemplároch, z toho tri (3) pre Zmluvnú stranu 1 a jeden (1) pre Zmluvnú stranu 2.
3. Zmluvná strana 2 je informovaná, že jej osobné údaje budú spracúvané v súlade so zák. č. 18/2018 Z. z. o ochrane osobných údajov v platnom znení a Nariadenia GDPR na účel vymedzený v Zmluve o spolupráci.
4. Zmluvné strany si zmluvu prečítali, s jej obsahom bez výhrad súhlasia, čo potvrdzujú svojím **vlastnoručným podpisom a pečiatkou organizácie**.
5. Táto zmluva nadobúda platnosť dňom podpísania zástupcami obidvoch zmluvných strán a účinnosť dňom nasledujúcim po dni jej zverejnenia v Centrálnom registri zmlúv Úradu vlády SR.

V Ružomberku, dňa ......................... V .............................. dňa ........................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 doc. Ing. Jaroslav Demko, CSc. Riaditeľ/ka cvičnej školy

Katolícka univerzita v Ružomberku